recursal/SuperWikiNEXT-32B huggingface dataset:
**ராஜேஷ் கிருஷ்ணன்**, (Rajesh Krishnan) ஜூன் 3, 1974 இல் பிறந்த ஒரு இந்திய மெல்லிசை பின்னணிப் பாடகர் மற்றும் திரைப்பட நடிகர் ஆவார். கன்னடத் திரைப்படங்களில் அவரது பாடல்கள் பிரபலமாக உள்ளது. அவர் கன்னடத் திரையுலகில் 5000 க்கும் மேற்பட்ட பாடல்களை, 1100 படங்களுக்கு மேலாகப் பாடியுள்ளார். மற்றும் 500 தெலுங்குப் பாடல்களை ஆந்திரத் திரைப்படத்துறையிலும் மற்றும் 500 பாடல்களை தமிழ் , மற்றும் இந்தி திரைப்படங்களுக்காகப் பாடியுள்ளார். மற்றும் 17 பிராந்திய மொழிகளில் திரைப்பட பாடல்களைப் பாடியுள்ளார். இவர், *கௌரி கணேசா* (1991) படத்தில் அறிமுகமானார். இவர், இரண்டு தசாப்தங்களுக்கு மேலாக பல பக்தி பாடல்கள் அடங்கிய இசை தொகுப்புகள், கருப்பொருள் சார்ந்த இசைத்தொகுப்புகள், மற்றும் வணிக விளம்பரங்களுக்கு அவர் பாடியுள்ளார்.

ஆரம்ப வாழ்க்கை
--------------

ராஜேஷ் கிருஷ்ணனின் முழுப்பெயர் ராஜேஸ்வரா சாய் சுப்ரமண்யா நாகராஜ கிருஷ்ணன் என்பதாகும். இவர், பெங்களூரில் பிறந்தார். இவரது தாயார் மீரா கிருஷ்ணன் இவரது முதல் குருவாக இருந்தார். ராஜேஷ் கிருஷ்ணன் ஹம்சேலேகாவின் வழிகாட்டுதலில் பாடகராக தனது இசை வாழ்க்கையைத் தொடங்கினார். 13 வயதில், ராஜேஷ் செயின்ட் ஜோசப் இந்திய உயர்நிலைப் பள்ளியை குறிக்கும் குழந்தைகள் திரைப்பட விழாவில் கலந்து கொண்டார்.

தொழில்
------

கன்னடத்தில் 5000 க்கும் மேற்பட்ட பாடல்கள், தெலுங்கில் 500 பாடல்கள், தமிழ் மற்றும் இந்தி மொழியில் 500க்கும் மேற்பட்ட பாடல்களைப் பாடியுள்ளார். மேலும் 17 மொழிகளில் பக்தி இசை தொகுப்புகள், கருப்பொருள் இசைத் தொகுப்புகள் மற்றும் விளம்பரங்களுக்காகவும் பாடியுள்ளார். அவர் பல கன்னட படங்களுக்கும் *அமிர்ததரே*, "நூறு ஜன்மகு *மற்றும் "திரு & திருமதி* ராமாச்சரி *ஆகிய திரைப்படங்களுக்கு குரல்-ஒலிச்சேர்க்கை செய்துள்ளார்.*

### தொலைக்காட்சி, மாடலிங், வானொலி மற்றும் நடிப்பு

மாருதி சுஜூகி, வாகொனார் தொலைக்காட்சி, மஞ்சால் சோப்பு, இந்துலேகா முடி எண்ணெய் போன்ற நிறுவன விளம்பரங்கள் மற்றும் பிற நிறுவனங்களின் பொருள்களுக்காகவும் ராஜேஷ், விளம்பர மாதிரியாயிருந்தார்.

ராஜேஷ், ஜீ கன்னட டி.வி தொலைக்காட்சியில் பல பாடல்களுக்கான நிகழ்ச்சிகளுக்கு (குறிப்பாக ச ரி க ம ப - இசை நிகழ்ச்சி) நீதிபதியாக நியமிக்கப்பட்டார். *ஏசியாநெட் சுவர்ணா, மியூசிக் நா சூப்பர்ஸ்டார் மற்றும் வாய்ஸ் ஆப் பெங்களூரு - டி.வி. 9* ஆகிய தொலைக்காட்சிகளில் நீதிபதியாக பங்கேற்றுள்ளார்.

குறிப்புகள்
-----------

1. ↑  Mangalorean.Com- Serving Mangaloreans Around The World! பரணிடப்பட்டது 2013-09-27 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Prodotiscus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**காசின் தேன் பறவை** (*Cassin's honeybird*)(***புரோடோடிசுகசு இன்சிக்னிசு***), **காசினின் தேன்வழிகாட்டி** என்றும் அழைக்கப்படுகிறது. இது இண்டிகேடோரிடே குடும்பத்தில் உள்ள ஒரு வகை பறவை சிற்றினமாகும்.

பரவல்
-----

இதன் வரம்பு ஆப்பிரிக்க வெப்பமண்டல மழைக்காடு முழுவதும் பரவியுள்ளது (தகோமி இடைவெளியையும் ஒன்றுடன் ஒன்று இணைக்கிறது).

மேற்கோள்கள்
-----------

1. ↑  BirdLife International (2016). "*Prodotiscus insignis*". *IUCN Red List of Threatened Species* **2016**: e.T22680667A92871865. doi:10.2305/IUCN.UK.2016-3.RLTS.T22680667A92871865.en.. பார்த்த நாள்: 11 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q540372
* விக்கியினங்கள்: Prodotiscus insignis
* ADW: Prodotiscus\_insignis
* Avibase: 7884F0D657E17F1A
* BirdLife: 22680667
* BOLD: 115418
* ஈபேர்டு: cashon1
* Euring: 34490
* GBIF: 2478619
* iNaturalist: 17585
* IRMNG: 10986831
* ITIS: 553944
* IUCN: 22680667
* என்.சி.பி.ஐ: 1002875
* Xeno-canto: Prodotiscus-insignis

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Prodotiscus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வால்ல்பெர்க் தேன் பறவை**, (*Brown-backed honeybird*) வால்பெர்க் தேன்வழிகாட்டி மற்றும் கூரிய அலகு தேன்வழிகாட்டி என்றும் அழைக்கப்படும் பழுப்பு-முதுகுத் தேன் பறவை (*புரோடோடிசுகசு ரெகுலசு*), இண்டிகேடோரிடே குடும்பத்தில் உள்ள ஒரு பறவை இனமாகும். இந்த பறவைக்குச் சுவீடன் இயற்கை ஆர்வலர் ஜோகான் ஆகஸ்ட் வால்ல்பெர்க் நினைவாகப் பெயரிடப்பட்டது.

சரகம்
-----

வால்ல்பெர்க் தேன் பறவை அங்கோலா, போட்சுவானா, கமரூன், மத்திய ஆப்பிரிக்கக் குடியரசு, காங்கோ மக்களாட்சிக் குடியரௌ, கோட்டிவார், எசுவாத்தினி, எத்தியோப்பியா, கென்யா, லெசோத்தோ, லைபீரியா, மலாவி, மொசாம்பிக், நமீபியா, நைஜீரியா, உருவாண்டா, சோமாலியா, சூடான், தென்னாப்பிரிக்கா, தான்சானியா, தோகோ, உகாண்டா, சாம்பியா மற்றும் சிம்பாப்வே ஆகிய நாடுகளில் காணப்படுகிறது.

 தெற்கு எத்தியோப்பியாவிலில்

மேற்கோள்கள்
-----------

1. ↑  BirdLife International (2016). "*Prodotiscus regulus*". *IUCN Red List of Threatened Species* **2016**: e.T22680677A92872403. doi:10.2305/IUCN.UK.2016-3.RLTS.T22680677A92872403.en.. பார்த்த நாள்: 12 November 2021.

வெளி இணைப்புகள்
---------------

* (Sharp-billed Honeyguide =) Brown-backed Honeyguide - The Atlas of Southern African Birds இல் உள்ள இனங்கள் உரை .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1272965
* விக்கியினங்கள்: Prodotiscus regulus
* ADW: Prodotiscus\_regulus
* BirdLife: 22680677
* ஈபேர்டு: wahhon1
* Euring: 34500
* GBIF: 2478613
* iNaturalist: 17591
* IRMNG: 10596667
* ITIS: 553946
* IUCN: 22680677
* என்.சி.பி.ஐ: 1002876
* Xeno-canto: Prodotiscus-regulus

 |
**இசுலாமிய உச்சி மாநாட்டின் எட்டாவது அசாதாரண அமர்வு** (Eighth Extraordinary Session of the Islamic Summit Conference) 17 டிசம்பர் 2021 ஆம் ஆண்டு திசம்பர் மாதம் 17 ஆம் தேதியன்று இசுலாமாபாத்தில் இசுலாமிய ஒத்துழைப்பு அமைப்பு ஏற்பாடு செய்த ஒரு மாநாடாகும்

பின்னணி
-------

காபூல் வீழ்ச்சியைத் தொடர்ந்து ஆப்கானித்தானை ஆப்கானித்தான் தலிபான் அமைப்பினர் கைப்பற்றியதை அடுத்து, மனிதாபிமான மற்றும் பொருளாதார நெருக்கடியை முன்வைத்து இந்த அமர்வு ஏற்பாடு செய்யப்பட்டது. அமெரிக்கா மற்றும் ஐரோப்பிய நாடுகள் தலிபான் ஆட்சியை அங்கீகரிக்கவில்லை. இவை தலிபான்கள் மீது கடுமையான பொருளாதார தடைகளை விதித்தன. மேலும் பில்லியன் கணக்கான டாலர்கள் மதிப்புள்ள ஆப்கானிய சொத்துக்கள் மற்றும் மேம்பாட்டு நிதிகளுக்கான அணுகலை தடை செய்தன.

இந்தத் தடைகள் நாட்டில் பொருளாதார மற்றும் மனிதாபிமான அவசரநிலை ஏற்படும் என்ற அச்சத்தை ஏற்படுத்தியது. 2021 ஆம் அக்டோபர் மாதத்தில் உணவு மற்றும் வேளாண்மை அமைப்பு மற்றும் உலக உணவுத் திட்டத்தின் அறிக்கைகளின் அடிப்படையில், சுமார் 22.8 மில்லியன் ஆப்கானியர்கள் உணவுப் பற்றாக்குறை மற்றும் வாழ்வாதார இழப்பால் பாதிக்கப்படும் அபாயத்தில் இருப்பதாக ஐக்கிய நாடுகள் சபை மதிப்பிட்டுள்ளது. 

சவூதி அரேபியாவின் வேண்டுகோளின் பேரில் இம்மாநாடு இசுலாமாபாத்தில் நடைபெற்றது, இசுலாமிய ஒத்துழைப்பு அமைப்பு மாநாட்டிற்கு தலைமை தாங்கியது.

மேற்கோள்கள்
-----------

1. ↑  "OIC Summit 2021: Three-day holiday in Islamabad with no suspension of mobile services" (in en). .
2. ↑  "'Afghanistan heading for chaos unless action taken immediately'" (in en). .
3. ↑  "Afghanistan on 'countdown to catastrophe' without urgent humanitarian relief" (in en). 2021-10-25. .
4. ↑  "Pakistan to Host OIC-led International Meeting on Afghanistan" (in en). 4 December 2021. .
**சிக்கந்தர் ஷா சூரி** (Sikandar Shah Suri) (இறப்பு 1559) சுர் வம்சத்தின் ஆறாவது ஆட்சியாளர் ஆவார். இது வட இந்தியாவின் தாமதமான இடைக்கால பஷ்தூன் வம்சமாகும். இவர் இப்ராகிம் சா சூரியை வீழ்த்தி தில்லியின் சுல்தானானார் .

ஆரம்ப கால வாழ்க்கை
------------------

சிக்கந்தர் சா சூரியின் உண்மையான பெயர் அகமது கான் சூரி என்பதாகும். இவர் சுல்தான் முகமது அடில் சாவின் மைத்துனர். 1555 இல் தில்லியில் இருந்து சுதந்திரம் அறிவிக்கும் முன் இலாகூரின் ஆளுநராக இருந்தார் 

சுதந்திர சுல்தானாகி, பஞ்சாபை கட்டுப்பாட்டிற்குள் கொண்டு வந்த பிறகு, சுல்தான் இப்ராகிம் சா சூரியின் கட்டுப்பாட்டில் இருந்த பகுதியை நோக்கி இவர் அணிவகுத்துச் சென்றார். இந்தியாவின் ஆக்ராவிற்கு அருகிலுள்ள பரா என்ற இடத்தில் நடந்த போரில் இப்ராகிம் தோற்கடிக்கப்பட்டார். சிக்கந்தர், தில்லி மற்றும் ஆக்ரா இரண்டையும் கைப்பற்றினார். சிக்கந்தர் இப்ராகிமுக்கு எதிரான போராட்டத்தில் மும்முரமாக இருந்தபோது, பிப்ரவரி 1555 இல் உமாயூன் இலாகூரைக் கைப்பற்றினார். அவரது படைகளின் மற்றொரு பிரிவினர் தீபல்பூரைக் கைப்பற்றினர். அடுத்து, முகலாய இராணுவம் ஜலந்தரை ஆக்கிரமித்தது. மேலும் அவர்களின் மேம்பட்ட பிரிவு சிர்ஹிந்த் நோக்கிச் சென்றது. முகலாயர்களாஇ எதிர்க்க சிக்கந்தர் 30,000 குதிரைகள் கொண்ட படையை அனுப்பினார். ஆனால் அவர்கள் மாச்சிவாடாவில் நடந்த போரில் முகலாய இராணுவத்தால் தோற்கடிக்கப்பட்டனர். சிர்ஹிந்த் முகலாயர்களால் ஆக்கிரமிக்கப்பட்டது. சிக்கந்தர், பின்னர், 80,000 குதிரைகள் கொண்ட படையை தானே தலைமை தாங்கி சிஎஇந்தில் முகலாய இராணுவத்தை சந்தித்தார். 22 ஜூன் 1555 இல் இவர் முகலாய இராணுவத்தால் தோற்கடிக்கப்பட்டார். பின்னர், வடக்கு பஞ்சாபில் உள்ள சிவாலிக் மலைகளுக்கு பின்வாங்க வேண்டிய கட்டாயம் ஏற்பட்டது. வெற்றி பெற்ற முகலாயர்கள் தில்லிக்கு அணிவகுத்து சென்று அதை ஆக்கிரமித்தனர்.

பின் நாட்கள்
------------

1556 இன் பிற்பகுதியில், சிக்கந்தர் மீண்டும் ஒரு இராணுவத்தைத் திரட்டினார். முகலாய தளபதி கிசிர் கவாஜா கானை சாமியாரி பகுதியில் (தற்போது அமிர்தசரஸ் மாவட்டம் ) சந்தித்து அவரை தோற்கடித்தார். அங்கு தன்னைப் பலபடுத்திக்கொண்டு கலனூரை தனது தலைமையகமாகக் கொண்டு வரி வசூலிக்கத் தொடங்கினார். பைராம் கான் கிசிர் கவாஜா கானுக்கு உதவ கான் ஆலமை (இசுகந்தர் கான்) அனுப்பினார். இறுதியாக 7 டிசம்பர் 1556 அன்று அக்பர் மற்றும் பைரம் கானை சமாளிக்க இயலாமல் தில்லியை விட்டு வெளியேறினார். சிக்கந்தர் மீண்டும் சிவாலிக் மலைகளில் பின்வாங்கி நூர்பூர் இராச்சியத்தின் கீழ் மவு கோட்டையில் தஞ்சம் புகுந்தார். கோட்டை முற்றுகையிடப்பட்டது. ஆறு மாத எதிர்ப்பிற்குப் பிறகு, சிக்கந்தர் 25 ஜூலை 1557 அன்று சரணடைந்தார் இவரது உள்ளூர் ஆதரவாளரான ராஜா பக்த் மால் பைராம் கானால் கொல்லப்பட்டார். மேலும் சிக்கந்தர் பீகாருக்கு அனுப்பப்பட்டார், அங்கு இவர் 1559 இல் இறந்தார்

மேற்கோள்கள்
-----------

1. ↑  "Battles for India at Sirhind" (in en-US). 2018-03-18. .
**சரஞ்சீத்து சிங் ரோரி** (Charanjeet Singh Rori) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். 16ஆவது மக்களவைக்கான சிர்சா மக்களவைத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு நடைபெற்ற மக்களவைத் தேர்தலில் 17வது மக்களவையின் நாடாளுமன்ற உறுப்பினரான சுனிதா துக்கால் என்பவரால் 626,258 வாக்குகள் வித்தியாசத்தில் தோற்கடிக்கப்பட்டார். இவர் 2014 ஆம் ஆண்டு நடைபெற்ற மக்களவைத் தேர்தலில் அப்போதைய நாடாளுமன்ற உறுப்பினராக இருந்த அசோக் தன்வாரை 115, 736 வாக்குகள் வித்தியாசத்தில் தோற்கடித்தார். அவர் இந்திய தேசிய லோக்தளம் கட்சியின் உறுப்பினராவார்.. இவர் சிர்மோனி அகாலிதளத்தின் முக்கிய தலைவராக இருந்தார். 2014 மக்களவைத் தேர்தலில் சர்தார் பிரகாசு சிங் பாதலும், சுக்பீர் சிங் பாதலும் இவருக்காக பிரச்சாரம் செய்தனர்.   இந்திய தேசிய காங்கிரசு கட்சியில் இவர் சேர்ந்தார்

மேற்கோள்கள்
-----------

1. ↑  "General Election to Lok Sabha Trends & Results 2014". Election Commission of India – Delhi இம் மூலத்தில் இருந்து 7 June 2014 அன்று. பரணிடப்பட்டது.. .
2. ↑ . Instagram.com/itsjagbir.
3. ↑  "INLD's Charanjeet Singh Rori joins Congress". .
***அறிவுசார் சொத்துரிமைகள் ஆய்விதழ்*** (*Journal of Intellectual Property Rights*) என்பது இந்தியத் தேசிய அறிவியல் தொடர்பு மற்றும் தகவல் வளங்கள் நிறுவனத்தால் வெளியிடப்படும் அறிவுசார் சொத்துச் சட்டத்தை உள்ளடக்கிய இரு மாதத்திற்கு ஒரு முறை வெளியாகும் சக மதிப்பாய்வு செய்யப்பட்ட சட்டம் சார்ந்த ஆய்விதழாகும். இந்த ஆய்விதழ் 1996 முதல் வெளியாகிறது. இந்த ஆய்விதழில் ஆய்வுப் பங்களிப்பு, துறைசார் அறிஞர்களின் கட்டுரைகள், காப்புரிமை தொடர்வு வழக்கு தொடர்பான செய்திகள், காப்புரிமை மதிப்புரைகள், தற்போதைய அறிவுசார் தொத்துரிமை சிக்கல்கள் பற்றிய தொழில்நுட்ப குறிப்புகள், மதிப்புரைகள், அறிவுசார் சொத்துரிமை பற்றிய உலகச் செய்திகள், தேசிய மற்றும் பன்னாட்டுச் செய்திகள், புத்தக மதிப்புரைகள் மற்றும் வணிகச் சின்னம், காப்புரிமைகள், பதிப்புரிமைச் சட்டம், வர்த்தக ரகசியங்கள் மற்றும் இணையச் சட்டம் குறித்த மாநாட்டு அறிக்கைகளை வெளியிடுகிறது. இந்த ஆய்விதழ் ஆய்வறிக்கைகள் இசுகோபசில் சுருக்கப்பட்டு அட்டவணைப்படுத்தப்பட்டுள்ளது. இதன் தலைமை தொகுப்பாசிரியர் மது சாகானி (தேசிய அறிவியல் தொடர்பு மற்றும் தகவல் வளங்கள் நிறுவனம்) ஆவார்.

*

வெளி இணைப்புகள்
---------------

* அதிகாரப்பூர்வ இணையதளம்
**பா. ரஞ்சித்குமார்** ஒரு தமிழ்த் திரைப்பட இயக்குநர் ஆவார்.

இவரின் சொந்த ஊர் மன்னார்குடி ஆகும். இவரின் தாத்தா பிச்சைக்கண்ணு வாத்தியார் திருவாரூர் பகுதியில் பிரபல நாடக வாத்தியாராக இருந்தவர். மன்னார்குடியில் உள்ள பின்லே மேல்நிலைப்பள்ளியில் பள்ளிப் படிப்பையும், மன்னை ராஜகோபால சுவாமி கலைக்கல்லூரியில் பட்டப்படிப்பையும் முடித்தவர். பின்னர் 1998 ஆம் ஆண்டு சென்னைக்கு வந்து இயக்குநர் ஏ.வெங்கடேசிடம் உதவியாளராக சேர்ந்தார். அவரிடம் பல படங்களில் உதவி இயக்குநராக பணிபுரிந்து, பின்னர் "மண்டோதரி" என்கிற திரைப்படத்திற்கு கதை, திரைக்கதை, வசனம் எழுதி இணை இயக்குநராக பணிபுரிந்தார். அதன் பிறகு சொந்தமாக "டீம் ஒர்க் டாக்கீஸ்" என்கிற பட நிறுவனத்தை துவங்கி 2018 ஆம் ஆண்டில் "பேய் இருக்கா இல்லையா" என்கிற படத்தை கதை, திரைக்கதை, வசனம் எழுதி இயக்கினார். "சம்பவம்" என்கிற திரைப்படத்தை கதை, திரைக்கதை, வசனம் எழுதி இயக்கி வருகிறார், இந்த படத்தை "ஷாலோம் ஸ்டுடியோஸ்" ஜான் மேக்ஸ் தயாரிப்பில், கதை நாயகர்களாக ஸ்ரீகாந்த், மற்றும் நட்டி, நடிப்பில் இயக்கி வருகிறார்.
பிறந்த தேதி: 24, அக்டோபர், 1978.
பிறந்த ஊர்: மன்னார்குடி

மேற்கோள்கள்
-----------
**சிப்ரா குகா முகர்ஜீ** *(Shipra Guha-Mukherjee)* (13 சூலை 1938 – 15 செப்டம்பர் 2007) ஓர் இந்திய தாவரவியலாளர் ஆவார். இவர் தாவரத் திசு வளர்ச்சி, தாவர மூலக்கூற்று உயிரியல், உயிர்த்தொழில்நுட்பவியல், உயிர்க்கல மூலக்கூற்று உயிரியல் ஆகிய புலங்களில் ஆய்வுகள் மேற்கொண்டார். இவர் 2007 இல் மூளைப்புற்றால் காலமானார். இவர் திசு வளர்ச்சி வழியாக தாவர ஆக்க நுட்பத்தைக் கண்டுபிடித்தார்.

இளமையும் கல்வியும்
------------------

முகர்ஜீ 1938, சூலை 13 இல் கொல்கத்தாவில் பிறந்தார். இவர் மும்பையிலும் தில்லியிலும் பள்ளிக்கல்வியை முடித்தார். இவர் 1954 இல் தில்லி சவகர்லால் நேரு பல்கலைக்கழகத்தில் சேர்ந்து தாவரவியலில் தகவுறு இளம் அறிவியல் பட்டத்தில் சேர்ந்தார். அங்கேயே அவர் தன் மூதறிவியல் பட்டப் படிப்பையும் முடித்தார். அதே பல்கலையில் பேராசிரியராகவும் பணியாற்றினார். பின்னர் வெங்காயத் திசு வளர்ச்சியில் ஆய்வு மேற்கொண்டு 1963 இல் தன் முனைவர் பட்டத்தை பேரா. ஜோகிரி வழிகாட்டுதலில் பெற்றார்.

இவர் கூறுகிறார்: 

> "நான் தாவரவியலைப் பயில முடிவெடுத்தேன்;ஏனெனில், தாவரவியல் பள்ளியில் எனக்குப் பிடித்த பாடமாய் இருந்தது. அப்போதே தாவரங்களும் விலங்குகளைப் பொல உயிருள்ளவை; அவையும் வளர்சிதைமாற்றம் செய்கின்றன என சர் சகதீழ்சு சந்திர போசு கூறிய கருத்து என்னைக் கவர்ந்து, என் எண்ணத்தில்ஆழமாகப் பதிந்துவிட்டது. தாவரங்களில் புறணிக்கலங்களின் உள்ளடுக்குத் துடிப்பு நிகழ்வால் ஊட்டக் கணிகம் மேலேறுகிறது (இது இப்போது சரியன்று என நான் அறிவேன்) எனும் அவரது கருதுகோள் எனக்குள் பெருங்கிளர்ச்சியை உருவாக்கியது. நான் முன்பு தாவரங்கள் உயிரற்ற பொருட்கள்; அவை புறத் தூண்டலுக்குத் துலங்குவதில்லையென எண்ணிகொண்டிருந்தேன். நான் ஐந்தாம், ஆறாம் வகுப்பு படிக்கும்போது, தாவரங்களின் இதயம், மூளை இரண்டும் உள்ள இடங்களைக் கண்டறிந்து, அவை எப்படி செயலாற்றுகின்றன என்பதைப் புரிந்துகொள்ள விரும்பினேன்."
> 
>

ஆராய்ச்சியும் வாழ்க்கைப்பணியும்
-------------------------------

பிறகு இவர் சவகர்லால் நேரு பல்கலைக்கழகத்துக்குத் திரும்பிவந்தார். புதிடாக உருவாகிய உயிர் அறிவியல் துறையில் சேர்ந்தார். இத்துறையின் இணையதள நிறுவனர்களில் இவரும் ஒருவராவார். இவர் 979 இல் பேராசிரிராக பதவி உயர்வு பெற்றார். இவர் 1993 முதல் 1995 வரை உயிர் அறிவியல் துறைப் புலமுதல்வராகப் பணியாற்றினார். இவர் இந்திய அரசு, உயிர்த் தொழில்நுட்பத் துறையின் அறிவியல் அரும்பணிஅறிவுரைக் குழுவில் உறுப்பினராப் பணியாற்றினார். இவர் இந்தியப் பல்கலைக்கழக நல்கை ஆணையத்தின் வாரியக் குழுமத்திலும் இருந்துள்ளார்.

இவர் தாவரத் திசு வளர்ப்பு, தாவரக் குறுமவக எண்ணிக்கை, தாவர உயிரித் தொழில்நுட்பம் ஆகிய புலங்களில் வல்லுனர் ஆவார்.

தகைமைகளும் விருதும்
-------------------

இறப்பு
------

இவர் இலீலாவதியின் பெண்கள் எனும் பகுதியை எழுதியதும், இவருடைய கணவரும் இரு பெண்களும் தவிக்க, 2007, செப்டம்பர் 15 இல் மூளைப்புற்றால் இறந்தார்.

மேற்கோள்கள்
-----------

1. 1 2  "Sipra Guha Mukherjee - An Inspiration to Many Indian Women Botanists" இம் மூலத்தில் இருந்து 2017-05-15 அன்று. பரணிடப்பட்டது.. .
2. 1 2  "Sipra Guha-Mukherjee - Google Arts & Culture" (in en). *Google Cultural Institute*. .
3. 1 2 3 4 5 6  Maheshwari, S. C. (25 December 2007). "Personal News". .
**தீரஜ் பிரசாத் சாகு** (*Dhiraj Prasad Sahu*) (பிறப்பு:23 நவம்பர் 1959), இந்தியாவின் ஜார்க்கண்டு மாநில இந்திய தேசிய காங்கிரசு அரசியல்வாதியும், மாநிலங்களவை உறுப்பினரும், தொழிலபதிபரும் ஆவார். இவர் தற்போது மூன்று முறையாக மாநிலங்களவை உறுப்பினராக பதவியில் உள்ளார்.

2023 வருமான வரி சோதனைகள்
------------------------

மதுபான உற்பத்தி தொழிற்சாலைகள் நடத்தி வரும் தீரஜ் பிரசாத் சாகுவிற்கு சொந்தமான ஒடிசா மற்றும் ஜார்க்கண்டு மாநிலங்களில் டிசம்பர் 2023ல் வருமான வரித்துறையினர் தொடர்ந்து சோதனை நடததியதில், தற்போது வரை ரூபாய் 350 கோடிக்கு மேல் ரொக்கப் பணம் கைப்பற்றியுள்ளனர்.ஐந்து நாட்களைத் தாண்டி சோதனைகள் தொடர்ந்து நடைபெற்று வருகிறது.

விமர்சனங்கள்
------------

இந்திய தேசிய காங்கிரசு கட்சியை குறி வைத்து தாக்குவதற்காக இது போன்ற நடவடிக்கைகள் பாரதிய ஜனதா கட்சி மேற்கொள்கிறது என காங்கிரசு கட்சித் தலைவர்கள் கூறுகின்றனர்.

வெளி இணைப்புகள்
---------------

* மூட்டைகளில் மீட்கப்பட்ட ரொக்கம்.. ஊழல் பற்றி கருத்து.. வைரலாகும் தீரஜ் பிரசாத் சாகுவின் எக்ஸ் பதிவு

மேற்கோள்கள்
-----------

1. ↑  "Detailed Profile: Shri Sahu".. பார்த்த நாள்: 14 October 2015.
2. ↑  Dhiraj Sahu, country liquor baron, Cong three-term MP
3. ↑  ₹353 crore cash seized from IT raids on Odisha liquor firm
4. ↑  BJP targets Congress over IT raids against Dhiraj Prasad Sahu
**ராகேஷ் தர் திரிபாதி**, பகுஜன் சமாஜ் கட்சி சார்பில் உத்தரப் பிரதேச சட்டப் பேரவை உறுப்பினராகவும், மாயாவதி அமைச்சரவையில் உயர் கல்வித் துறை அமைச்சராகவும் 2007 முதல் 2012 முடிய பதவி வகித்தவர். இவர் முக்திகஞ்ச் சட்டமன்றத் தொகுதியிலிருந்து சட்டப் பேரவைக்கு தேர்ந்தெடுக்கப்பட்டார். 

2013ம் ஆண்டில் இவர் மீது வருமானத்திற்கு அதிகமாக சொத்துக் குவித்ததாக வழக்கு தொடரப்பட்டது. பிரயாக்ராஜில் உள்ள  மக்கள் பிரதிநிதிகளுக்கான சிறப்பு நீதிமன்றமி இவர் மீதான சொத்துக் குவிப்பு விசாரித்து வந்தது. இந்நிலையில் 22 டிசம்பர் 2023 அன்று தீர்ப்பு வழங்கப்பட்டது. தீர்ப்பில் ராகேஷ்தர் திரிபாதி குற்றவாளி என அறிவிக்கப்பட்டு, மூன்று ஆண்டுகள் சிறைத் தண்டனையும்; ரூபாய் 10 இலட்சம் அபராதமும் விதிக்கப்பட்டது. இதனிடையே இவருக்கு 22 டிசம்பர் 2023 அன்று அலகாபாத் உயர் நீதிமன்றம் இவரக்கு ஜாமீன் வழங்கியது.

மேற்கோள்கள்
-----------

1. ↑  Ex-Minister Rakesh Dhar get 3 years imprisionment and get bail
2. ↑  Rakesh Dhar Tripathi gets bail in disproportionate assets case
3. ↑  சொத்து குவிப்பு வழக்கு: உ.பி. முன்னாள் அமைச்சருக்கு 3 ஆண்டு சிறைத் தண்டனை
**அகிலத்துக்கு வணக்கம் நிரல்**[1] என்னும் நிரல் "அகிலத்துக்கு வணக்கம்" என்ற தொடரை வெளியிடும் ஓரு கணிணி நிரலாகும். இது நிரலாக்க மொழிகளில் எழுதக்கூடிய சிறிய, எளிய நிரல் ஆகும். புதிதாக ஒரு நிரல் மொழியை கற்கும் போது முதலில் எழுதப்படும் நிரலாக இதுவே உள்ளது

நோக்கம்
-------

1. "அகிலத்துக்கு வணக்கம் நிரல்" அனைவரும் எளிதாக கற்றுக்கொள்ளக் கூடியதாக இருப்பதனால்.
2. ஓருவருக்கு எந்தவொரு நிரலாக்க மொழியையும் எளிதாக அறிமுகப்படுத்துவதற்காக.
3. ஓரு நிரலாக்க மொழியினை நன்னிலை சோதனை (sanity test) செய்து இருமமாக்கி, மென்பொருள் உருவாக்க சூழ்நிலை போன்றவற்றை சரி பார்த்துக்கொள்ள உதவுகிறது.

தமிழ் நிரல்மொழியில்
-------------------

எழில் தமிழ் நிரலாக்க மொழியில் எடுத்துக்காட்டு

```
# எழில் தமிழ் நிரலாக்க மொழி உதாரணம்

பதிப்பி "அகிலத்துக்கு வணக்கம்!"
பதிப்பி "\*\*\*\*\*\*\* வருகைக்கு நன்றி! \*\*\*\*\*\*\*"

```

### சி++ நிரல்மொழியில்

```
# include <iostream>

int main()
{
   std::cout << "Hello, world!\n";
}

```

### சி ஷார்ப் ( c# ) நிரல் மொழியில் அகிலத்திற்கு வணக்கம் நிரல்

```
class HelloWorld {
	static void Main() {
		System.Console.WriteLine("Hello World");
	}
}

```

**வரலாறு**
----------

முதலில் ஆம் ஆண்டு பெல் ஆய்வுகூடத்தில் 'ப்ரியன் கேர்நிகான்' அவர்களின் 'சி' பயிற்றுவிப்பின் போது "ஹலோ, வேர்ல்ட்" அறிமுகப்படுத்தப்பட்டது.

1. ↑
| நிலவு மறைப்பு 27, சூலை 2018 |
| --- |
| முழுமையான நிலவு மறைப்பு, இடம்: உரியா, இத்தாலிநிலவு புவியின் நிழலின் மையத்தினூடாக நகர்தல் |
| சாரோஸ் சுழற்சி | 129 (38 of 71) |
| காமா | +0.1168 |
| நீடிக்கும் காலம் (hr:mn:sc) |
| முழுமை | 1:42:57 |
| பகுதி | 3:54:32 |
| கருநிழல் | 6:13:48 |
| Contacts (UTC) |
| P1 | 17:14:49 |
| U1 | 18:24:27 |
| U2 | 19:30:15 |
| Greatest | 20:21:44 |
| U3 | 21:13:12 |
| U4 | 22:19:00 |
| P4 | 23:28:37 |

ஒரு முழுமையான நிலவு மறைப்பு 27 சூலை 2018 அன்று நிகழ்ந்தது. அப்போது நிலவு புவியின் நிழலின் மையக் கோடு வழியே நகர்ந்து சென்றது. எனவே இது 2011 சூன் நிலவு மறைப்புக்குப் பின் நிகழும் முதலாவது மைய நிலவு மறைப்பு ஆகும். மேலும் இது 2018ம் ஆண்டு நிகழ்ந்த இரண்டாவது நிலவு மறைப்பு ஆகும்.

இந்நிகழ்வின் போது நிலவு புவிக்கு மிக தொலைவில் இருந்ததால் இது நீண்ட நேரம் நீடித்தது. எனவே இது 21ஆம் நூற்றாண்டின் மிக நீளமான நிலவு மறைப்பாக இருந்தது. இது தோராயமாக 1 மணி 47 நிமிடங்கள் வரை நீடித்தது.

தோற்றத்தன்மை
------------

கிழக்கு ஆபிரிக்கா, மத்திய ஆசியாவில் முழுமையாகத் தோற்றும். கிழக்கு அமெரிக்கா, மேற்கு ஆபிரிக்காவின் மீதாக உதயமாகி, கிழக்கு ஆசியா மற்றும் அவுத்திரேலியா மேலாக மறையும்.

|  |
| --- |
| உச்ச மறைப்பின் போது புவியின் நிலை |
| புலப்படும் இடங்களின் வரைபடம் |

பின்னணி
-------

முதன்மைக் கட்டுரை: நிலவு மறைப்பு
புவியின் நிழல் பகுதியில் நிலவு பயணிக்கும் போது நிலவு மறைப்பு நிகழ்கிறது. நிலவு மறைப்பின் ஆரம்பத்தில் புவியின் நிழல் நிலவொளியை முதலில் கருமையாக்கும். பின்னர் இது நிலவினை முழுமையாக மூடும். இதனால் நிலவு சிவப்பு நிறமாக மாறும் ( இது வளிமண்டலத் தன்மையைப் பொறுத்து மாறுபடலாம்).

புவியின் நிழலிற்குள் நிலவு செல்வதை விளக்கும் இயங்குபடம்

மேற்கோள்கள்
-----------

1. ↑
2. ↑
3. ↑  Fred Espenak; Jean Meeus. "Visual Appearance of Lunar Eclipses". *NASA*.. பார்த்த நாள்: April 13, 2014.
**பூர்ணமசி ராம்** (Purnmasi Ram) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். 1990 ஆம் ஆண்டு முதல் தொடர்ந்து ஐந்து முறை பீகார் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டில் 15 ஆவது மக்களவைக்கும் நாடாளுமன்ற உறுப்பினராகத் தேர்ந்தெடுக்கப்பட்டார். 

2019 ஆம் ஆண்டு நவம்பர் மாதத்தில் இந்திய ஆட்சிப் பணி அதிகாரி குல்ரேசு ஓடாவுடன் இணைந்து புதிய அரசியல் கட்சியான இயன் சங்கர்சு தளம் கட்சியைத் தொடங்கினார். பீகாரில் தலித்துகள் மற்றும் முசுலிம்களைப் பிரதிநிதித்துவப்படுத்த இக்கட்சி முயல்கிறது. 

பூர்ணமசி ராம் 1950 ஆம் ஆண்டு சனவரி மாதம் 5 ஆம் தேதி இந்தியாவின் பீகார் மாநிலத்தில் மேற்கு சம்பாரண் மாவட்டத்தில் உள்ள நராய்பூர் கிராமத்தில், மோகர் ராம் மற்றும் சினிகி தேவி தம்பதியருக்கு மகனாகப் பிறந்தார். சார்க்கண்டு மாநிலத்தின் தியோகரில் உள்ள வித்யாபீத் பள்ளியில் கல்வி பயின்றார். இப்பள்ளியில் மெட்ரிகுலேசன் வரை படித்து முடித்தார். 

பூர்ணமசி ராம் பீகார் சட்டமன்றத்திற்கு தொடர்ச்சியாக ஐந்து முறை தேர்ந்தெடுக்கப்பட்டார், முதலில் 1990 ஆம் ஆண்டில் இவரது அரசியல் வாழ்க்கை தொடங்கியது. இவரது முதல் பதவிக் காலத்தில் 1990-1995 ஆம் ஆண்டுகளில் இவர் மாநில அமைச்சராக இருந்தார். 1995 முதல் 2005 வரையிலும், 2005 முதல் 2009 வரையிலான காலப்பகுதிகளில் அமைச்சரவையில் ஓர் அமைச்சராகவும், பட்டியல் சாதிகள் மற்றும் பழங்குடியினர் நலன் தொடர்பான குழுவின் தலைவராகவும் இருந்தார். 2009 ஆம் ஆண்டில், நாடாளுமன்ற உறுப்பினராகத் தேர்ந்தெடுக்கப்பட்டார் மற்றும் உணவு, நுகர்வோர் விவகாரங்கள் மற்றும் பொது விநியோகக் குழுவின் உறுப்பினராகவும் இருந்தார்.

தனிப்பட்ட வாழ்க்கை
------------------

பூர்ணமசி ராம் காந்தி தேவியை 1968 ஆம் ஆண்டு ஜனவரி 1 ஆம் தேதி மணந்தார். இவர்களுக்கு அச்சய், விச்சய் என்ற இரண்டு மகன்களும், நான்கு மகள்களும் உள்ளனர்.

மேற்கோள்கள்
-----------

1. ↑  "Members Bioprofile".. பார்த்த நாள்: 17 October 2014.
2. ↑  "Ex-IAS officer, dalit leader join hands to form new political party in Bihar". .
3. 1 2  "Detailed Profile: Shri Purnmasi Ram".. பார்த்த நாள்: 17 October 2014.
|  |
| --- |
| இக்கட்டுரை சாக்தம் தொடரின் ஒரு பகுதியாகும்.  |
| **சாக்த நெறி** |
|   |
| தெய்வங்கள்**ஆதிசக்தி**
• சக்தி • சிவம்
• தேவி • பார்வதி • துர்க்கை 
• சப்தகன்னியர் • மகாவித்யா • இலலிதை • நவதுர்க்கை • காளி • திருமகள் • சரஸ்வதி • மேலும்  |
| நூல்கள்• தந்திரம் • வேதம் 
• தேவி பாகவதம் • தேவி மகாத்மியம்  
• இலலிதையின் பேராயிரம் •  எழிலலை  • அபிராமி அந்தாதி |
| மெய்யியல்• மாயை • யோகக் கலை • குண்டலினி • ஸ்ரீசக்கரம்  |
| கிளைநெறிகள்**வித்தியா மார்க்கம்**
• வாமாசாரம், • தட்சிணாசாரம்

---

**குல மார்க்கம்**
• ஸ்ரீகுலம்
• காளிகுலம்
• திரிகம் • குப்ஜிகா  |
| சான்றோர்• பாஸ்கரராயர் • இராம்பிரசாத் சென் • இராமகிருஷ்ணர் • அபிராமி பட்டர் |
| விழாக்களும் வழிபாடும்• நவராத்திரி நோன்பு • துர்கா பூஜை • இலக்குமி பூசை • தசரா 
• சக்தி பீடங்கள் |
|  இந்து சமயம் வலைவாசல் |
| * பா
* உ
* தொ
 |

**சாக்தம்** சக்தியை வழிபடு கடவுளாகக் கொள்ளும் சமயம் ஆகும். சக்தியே தெய்வம், அவரைத் தாயாக வழிபட வேண்டும் என்ற கோட்பாட்டை உடையது. இச்சமயத்தினர் தங்களை சக்தி தாசர்கள் என்றும் அழைத்துக் கொள்வர். செவ்வாடை,குங்குமமும் அணியும் வழக்கம் இவர்களிடம் உண்டு.

சக்தியே முழு முதற் கடவுள் என்றும் அனைத்திலும் உள்ளும் புறமும் கலந்து இருக்கும் சக்தி அனைத்துலகத்தையும் படைத்து, காத்து, தன்னுள் ஒடுக்குகிறாள் என்பது இவர்களின் கருத்து ஆகும்.

பிரிவுகள்
---------

சாக்தர்களில் இரண்டு வகையான பிரிவுகள் உள்ளன.

* வாமாசாரர்கள்,
* தட்சிணசாரர்கள்.

வாமாசாரர்கள்
------------

வாமாசாரர்கள் கெளலிகள் என்று அழைக்கப்படுகின்றனர். இவர்கள் வேதங்கள் கூறும் வழிபாட்டு விதிகளை பின்பற்றாமல், தங்கள் வாழ்க்கை முறைக்கு ஏற்ப விதிகளை உருவாக்கிக் கொள்வர்.

தட்சிணாசாரர்கள்
---------------

இவர்கள் ஸ்ரீ வித்யோபாசகர்கள் அல்லது வைதிகர்கள் என்றும் அழைக்கப்படுகின்றனர். இவர்கள் வேதத்தினை பின்பற்றுபவர்கள் ஆவர்.சந்தியாவந்தனம், மூதாதயர்களுக்கு கடன் செலுத்துதல், வேள்விகள் செய்தல் போன்றவற்றை பின்பறுபவர்கள் ஆவர்.

சாக்த கோவில்கள்
---------------

சதி தேவியான தாட்சாயிணியின் உடல் பாகங்கள் விழுந்த 51 சக்தி பீடங்கள் சக்தி வழிபாட்டில் முக்கியப் பங்கு வகிக்கின்றன.

திருவிழாக்கள்
-------------

* நவராத்திரி நோன்பு
* சரசுவதி பூசை
* தீபாவளி

மேற்கோள்கள்
-----------

1. ↑  முனைவர் சுயம்பு எழுதிய இந்தியாவில் சமயங்கள் புத்தகம்.பக்கம்-48

மேலும் படிக்க
-------------

அருள் நிலையம் பதிப்பில் வெளிவந்த இந்தியாவில் சமயங்கள் நூல்.ஆசிரியர்-முனைவர் பெ.சுயம்பு.
*மைக்கோபாக்டீரியம் தியூபர்குளோசிசு* (நீல இழைய/திசு பின்புலகத்தில் சிவப்பு நிறம்மேற்றிருப்பது.
**காடியால் குலையாமை** (Acid-fastness) என்பது சில பாக்டீரியாக்களின் தன்மையை அறிய சாயமேற்றுகையில் காடிகளால் நிறம் கலையாமல் இருக்கும் பண்பைக் குறிக்கும்

காடிக்குலையா நுண்ணுயிரிகளின் பொதுத்தரமான நுண்ணுயிரியல் முறைகளின்படி (எ.கா கிராம் சாயமேற்றல்(Gram stain) வழி சாயமேற்றினால் எதிர்பாராத வகையில் கிராம்-நேர் பாக்டீரியா தன்மை காட்டும்) பண்பு வரையறை செய்தல் கடினம், ஆனால் அடர்ந்த சாயப் பொருளைக் கொண்டு, குறிப்பாக வெப்பத்தோடு செய்தால் சாயமேற்றலாம் இப்படிச் சாயமேற்றப்பட்ட பின்னர் இந்த நுண்ணுயிரிகள் மீது வழக்கமாகப் பயன்படுத்தப்படும் மென் காடிகள் அல்லது எத்தனால் அடிப்படையிலான நிறம் நீக்கிகளைப் பயன்படுத்தினால் அந்தச் சாயம் நீங்குவதில்லை, எனவே காடிக் குலையாமை என்னும் பெயர்

மைக்கோபாக்டீரியா போன்றவற்றின் உயிரணு சுற்றுப்படலத்தின் காணப்படும் மைக்காலிக்குக் காடியால்(mycolic acid) சாயமேற்றலின் போது குறைவாக உறிஞ்சப்பட்டு ஆனால் இறுக்கமாகப் பற்றிக்கொள்ளப்படுகின்றது. காடியால் குலையாத நுண்ணுயிரிகளை அறியப் பயன்படும் சிறந்த சாயமேற்றும் முறையானது சீல்-நீல்சன் சாயம் (Ziehl–Neelsen stain) ஆகும். இதனால் இந்த நுண்ணுயிரிகளில் நல்ல சிவப்பு நிறம் ஏறுகின்றன, இது பின்புலத்தில் உள்ள நீல நிறத்தில் இருந்து தெளிவாக எடுத்துக் காட்டுகின்றது. மற்றொரு முறை கின்யூன்(Kinyoun) முறையாகும். இதில் பாக்டீரியா நல்ல சிவப்பு நிறம் பெறுகின்றது, ஆனால் பின்புலம் பச்சை நிறம் கொண்டிருக்கும். காடிக்குலையாத பாக்டீரியாகளைச் சிலவகை ஒளிரும் சாயங்களால் (fluorescent dyes) (எ.கா. ஔராமைன் உரோடாமைன் சாயம்) நன்றாகக் காணமுடியும்.

அடிக்குறிப்புகளும் மேற்கோள்களும்
--------------------------------

1. ↑  Madison B (2001). "Application of stains in clinical microbiology". *Biotech Histochem* **76** (3): 119–25. doi:10.1080/714028138. பப்மெட்:11475314.
2. 1 2  Ryan KJ; Ray CG (editors) (2004). *Sherris Medical Microbiology* (4th ). McGraw Hill. பன்னாட்டுத் தரப்புத்தக எண்:0-8385-8529-9. .
3. ↑  Abe C (2003). "[Standardization of laboratory tests for tuberculosis and their proficiency testing]". *Kekkaku* **78** (8): 541–51. பப்மெட்:14509226.
குகையில் உள்ள வராகர் சிற்பம்
**மாமல்லபுரம் வராக மண்டபம்** என்பது, சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. பாறை ஒன்றின் மேற்குப் புறத்தில் குடையப்பட்டு உள்ள இக்குடைவரை சிறியது எனினும் நேர்த்தியான வேலைப்பாடுகளுடன் கூடியது.

அமைப்பு
-------

இக்குடைவரையின் முகப்புப் பகுதி, தாங்குதளம், கைபிடிச் சுவர்களுடன் கூடிய படிகள், கபோதம் போன்ற உறுப்புக்களுடன் காணப்படுகின்றது. இக்குடைவரையின் மண்டபத்தில் ஒரு தூண் வரிசை மட்டுமே உள்ளது. முகப்பை அண்டி அமைந்த இவ்வரிசையில் இரண்டு முழுத்தூண்கள் உள்ளன. பக்கச் சுவர்களோடு ஒட்டியபடி இரண்டு அரைத்தூண்கள் அமைந்துள்ளன. தூண்களின் கீழ்ப்பகுதி இருக்கும் யாளியின் வடிவில் உள்ளது. முழுத்தூண்களில் யாளிகள் முன்புறம் நோக்கியவாறும், அரைத்தூண்களில் சுவருக்கு எதிர்ப்புறம் நோக்கியவாறும் அமைந்துள்ளன. தூண்களின் மேற்பகுதி எட்டுப்பட்டை கொண்டதாகவும், பல்வேறு தூண் உறுப்புக்களுடன் கூடியதாகவும் உள்ளது. மேலே போதிகைகள் உள்ளன.

மண்டபத்தின் பின்புறச் சுவரில் ஒரேயொரு கருவறை உள்ளது. இது மண்டபத்துக்குள் துருத்திக்கொண்டு இருக்கும் வகையில் அமைக்கப்பட்டுள்ளது. கருவறைக்குச் செல்வதற்குப் படிகள் அமைக்கப்பட்டுள்ளன.

சிற்பங்கள்
----------

கருவறையின் இரண்டு பக்கங்களிலும் வாயிற் காவலர் சிற்பங்கள் உள்ளன. மண்டபச் சுவர்களிலும் புடைப்புச் சிற்பங்கள் உள்ளன. பூமாதேவியைத் தாங்கி நிற்கும் வராகமூர்த்தி சிற்பம் வடக்குச் சுவரில் செதுக்கப்பட்டுள்ளது. தெற்குச் சுவரில் திருவிக்கிரமன், மூவுலகு அளந்த பெருமான் சிற்பத் தொகுதி உள்ளது. இவற்றைவிட, பின்புறச் சுவரில் திருமகளின் சிற்பமும், கொற்றவையின் சிற்பமும் உள்ளன.

இந்தக் குடைவரையில் வராகமூர்த்தியின் சிற்பம் இருப்பதால் இது வராக மண்டபம் என அழைக்கப்படுகிறது. எனினும், இக்கோயில் திருமாலின் இன்னொரு அவதாரமான நரசிம்மருக்காகவே அமைக்கப்பட்டது என்றக் கருத்தும் உள்ளது.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 74
2. ↑  இராசவேல், சு. சேஷாத்திரி, அ. கி. 2000. பக். 75, 76
3. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக். 89
4. ↑  இராசவேல், சு. சேஷாத்திரி, அ. கி. 2000. பக். 76

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
**பாய் மன்வீர் சிங் (Bhai Manvir Singh) இந்தியாவைச் சேர்ந்த** ஒரு சீக்கிய அறிஞர் மற்றும் கலைஞர் ஆவார்.  1985 ஆம் ஆண்டு இவர் பிறந்தார்.

வாழ்க்கைக் குறிப்பு
-------------------

பாய் மன்வீர் சிங் 1985 ஆம் ஆண்டு ஆக்சுபோர்டுசையரில் பிறந்தார்.   கிங்சு கல்லூரியின் கூட்டிணைப்பில் சமயப் படிப்புகள் மற்றும் தத்துவத்தில் இளங்கலைப் பட்டம் பெற்றார். சீக்கிய ஆய்வுகளில் முதுகலை தத்துவப் பட்டமும் பெற்றார்.   இவரது கல்விப் பணி சீக்கிய வரலாறு, தத்துவம் மற்றும் மானுடவியல் ஆகியவற்றில் கவனம் செலுத்தியது. 

முன்னதாக, சிங் ஐக்கிய இராச்சிய சீக்கியக் குழுவிலும் பிரிட்டன் பஞ்சாபிகள் அனைத்து நாடாளுமன்றக் குழுவிலும் உறுப்பினராக இருந்தார்.  இந்த அமைப்புகளில் இவரது ஈடுபாடு சீக்கிய சமூக விவகாரங்களில் இவருக்கு இருந்த ஆர்வத்தை பிரதிபலித்தது. 

ஐரோப்பிய ஒன்றியத்துடனான பிரெக்சிட்டின் தாக்கம் குறித்தும் ஐரோப்பா கண்டத்தில் சீக்கிய சமூகம் எதிர்கொள்ளும் சவால்களை குறித்தும் சிங் ஆய்வு செய்தார்.  ஐரோப்பிய ஒன்றியத்தில் உள்ள சீக்கிய சமூகம், பிரிட்டனில் உள்ள அவர்களது சகாக்களுடன் ஒப்பிடும்போது, அரசியல் அமைப்புகளில் குறைவாகவே ஒருங்கிணைக்கப்பட்டுள்ளனர். இது பிரெக்சிட்டிற்குப் பிந்தைய சிரமங்களுக்கு வழிவகுக்கும் என்று அவர் வாதிட்டார்.  இந்த நிகழ்வில் சிங்கின் கருத்துக்கள் மற்றும் ஆராய்ச்சிகள் பிரித்தானிய மற்றும் சீக்கிய ஊடகங்களில் பகிரப்பட்டுள்ளன.

மேற்கோள்கள்
-----------

1. ↑  "Bhai Manvir Singh - SikhNet Play". .
2. 1 2 3 4 5 6 7 8  "The Effects of the divorce between the European Union and Britain on the lives of the Sikh Community". March 24, 2022. .
3. 1 2  "A bright light in a spiritually dim society". March 12, 2022. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Habenaria|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑
**இந்திய அரசியல் அமைப்புச் சட்டப் பிரிவு 370 (3)**, இந்திய அரசியலமைப்பு சட்டம், பிரிவு 370-ஐ பொது அறிவிப்பின் மூலம், குறிப்பிட்ட நாளிலிருந்து நீக்குவதற்கும், அதில் மாற்றங்கள் செய்வதற்கும் இந்தியக் குடியரசுத் தலைவருக்கு அதிகாரம் வழங்குகிறது. .

சட்டப்பிரிவு 370- குறித்து, குடியரசுத் தலைவர் பொது அறிவிப்பு வெளியிடுவதற்கு முன்னர் அரசியல் அமைப்புச் சட்டப் பிரிவு 370 (2) இல் குறிப்பிடப்பட்டுள்ளவாறு, ஜம்மு காஷ்மீர் அரசியலமைப்புச் சட்டமன்றத்தின் ஒப்புதலை அவசியமாக பெற்றிருக்க வேண்டும்.

**குறிப்பு**:சனவரி 1957-இல் ஜம்மு காஷ்மீர் சட்டமன்றம் நிறுவப்பட்ட பின்னர் ஜம்மு காஷ்மீர் அரசியலமைப்புச் சட்டமன்றம் 26 சனவரி 1957 அன்று கலைக்கப்பட்டது. எனவே ஜம்மு காஷ்மீர் அரசியலமைப்புச் சட்டமன்றத்தின் அதிகாரங்கள் தானாகவே ஜம்மு காஷ்மீர் சட்டமன்றத்திற்கு கிடைத்துவிடுகிறது.

இதனையும் காண்க
--------------

* ஜம்மு காஷ்மீர் சட்டமன்றம்
* இந்திய அரசியலமைப்பு சட்டம், பிரிவு 370
* இந்திய அரசியலமைப்புச் சட்டம், பிரிவு 35ஏ
* ஜம்மு காஷ்மீர் மறுசீரமைப்புச் சட்டம் 2019

மேற்கோள்கள்
-----------

1. ↑  Article 370 (3) in The Constitution Of India 1949
2. ↑  "The Constitution of Jammu and Kashmir, 1956" இம் மூலத்தில் இருந்து 2020-01-10 அன்று. பரணிடப்பட்டது.. .
3. ↑  Article 370(2) in The Constitution Of India 1949
4. ↑  Forgotten day in Kashmir's history, Rediff.com, 2005-03-08
5. ↑  A.G. Noorani (2014). *Article 370: A Constitutional History of Jammu and Kashmir*. Oxford University Press. பக். 9–11, Chapter 7 Doc #16. பன்னாட்டுத் தரப்புத்தக எண்:978-0-19-908855-3. .
**மஞ்சள் குங்கும விழா** (*Haldi Kumkum*) என்பது கால்தி குங்குமம் அல்லது *கால்தி குங்கும்* விழா என்று இந்தியாவில் கொண்டாடப்படும் ஒரு இந்து சமய விழாவாகும். இதில் திருமணமான பெண்கள் மஞ்சள் மற்றும் குங்குமத்தினை தங்களுக்குத் திருமணம் முடிந்ததன் அடையாளமாகவும், தங்கள் கணவரின் நீண்ட ஆயுளுக்காகவும் பரிமாறிக் கொள்கிறார்கள்.

இந்த விழா இந்திய மாநிலங்களான மகாராட்டிரா, கர்நாடகா, தெலங்காணா, ஆந்திரப் பிரதேசம், கோவா ஆகியவற்றில் குறிப்பாகப் பிரபலமாக உள்ளது. தமிழ்நாட்டில், இது ஆடிப் பெருக்கு அல்லது ஆடி விழாவாகக் கொண்டாடப்படுகிறது. இது தமிழ் மாதமான ஆடியின் 18வது நாளில் (சூலை நடுப்பகுதி முதல் ஆகத்து நடுப்பகுதி வரை) கொண்டாடப்படும் ஒரு இந்து தமிழ் பண்டிகையாகும். திருமணமான பெண்கள் நண்பர்கள், உறவினர்கள் மற்றும் புதிய அறிமுகமானவர்களை மகிழ்ச்சி மற்றும் வேடிக்கையான சூழ்நிலையில் சந்திக்க அழைக்கிறார்கள். இத்தகைய சந்தர்ப்பங்களில், வளையல்கள், இனிப்புகள், பதார்த்தங்கள், பூக்கள், வெற்றிலை மற்றும் காய்களுடன் தேங்காய்களை வழங்குகின்றனர். சிற்றுண்டிகளில் *கைரிச்சே பன்கே* (மாம்பழச்சாறு ) மற்றும் கடலைப் பருப்பில் செய்யப்பட்ட சிற்றுண்டி ஆகியவை அடங்கும்.

இந்த விழா சிரவண மாதம், தீபாவளி மற்றும் சங்கராந்தி மாதங்களில் வெள்ளிக்கிழமைகளில் பல்வேறு சந்தர்ப்பங்களில் நடத்தப்படுகிறது.

மேலும் பார்க்கவும்
------------------

* மராத்தி மக்கள்
* ஆடிப்பெருக்கு

மேற்கோள்கள்
-----------

1. ↑  Sharmila Rege (2006). *Writing Caste, Writing Gender: Narrating Dalit Women's Testimonies.*. Zubaan. பக். 148. பன்னாட்டுத் தரப்புத்தக எண்:81-89013-01-7.
2. ↑
**அம்பிகாபதி** 1937 ஆம் ஆண்டு வெளிவந்த 52 வாரங்கள் ஓடிய வரலாற்றுத் தமிழ்த் திரைப்படமாகும். சேலம் சங்கர் பிலிம்ஸ் பட நிறுவனம் சார்பில் எம். எஸ். தொட்டண்ணா செட்டியார் தயாரித்து, எல்லிஸ் ஆர். டங்கன் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், பி. வி. ரெங்காச்சாரி மற்றும் பலரும் நடித்துள்ளனர். இப்படத்துக்கு இளங்கோவன் எழுதிய உரையாடல் அனைவரையும் கவரும்வகையில் அழகுத் தமிழில் இருந்தது. இது தமிழ் சினிமா உரைநடையில் பெருமளவு மாற்றத்தைக் கொண்டுவந்தது. இப்படம் வருவதற்கு முன்பு மணிப்பிரவாள நடையில் எழுதப்பட்டுவந்த தமிழ் சினிமாவின் உரையாடல் நல்ல தமிழுக்கு மாறத் துவங்கியது.

அம்பிகாபதி திரைப்படத்தை இயக்குகிறார் டங்கன்
ராஜா மகளை புலவரின் மகன் காதலிப்பதே கதை. இதை ரோமியோ ஜூலியட் வடிவில் படமாக்கினார் எல்லிஸ் டங்கன். இப்படம் கவித்துவமாக எடுக்கப்பட்டதால் பலத்த வரவேற்பு பெற்றது. தியாகராஜ பாகவதர், கொன்னப்ப பாகவதர், எம்.ஆர். சந்தானலட்சுமி நடித்தனர். இதில் சிறுகளத்தூர் சாமா, ரங்காச்சாரி தவிர கலைவாணர் என். எஸ். கிருஷ்ணன் முக்கியமானவர். இப்படம் ஒரு ஆண்டு காலம் ஓடியது. ஆங்கிலப் படங்களுக்கு இணையான முத்தக் காட்சியும் இப்படத்தில் இடம்பெற்றிருந்தது. தமிழ்த் திரைப்படத்தில் இடம்பெற்ற முதல் முத்தக் காட்சி இதுவாகும்.

துணுக்குகள்
-----------

* எம். கே. தியாகராஜ பாகவதர் பாடல் சிறப்பு அம்சம் கொண்டது.
* சேக்சுபியரின் ரோமியோ - ஜுலியட் போன்றதொரு கதையமைப்பு.
* இப்படத்தை இயக்கிய எல்லிஸ் ஆர். டங்கன் ஒரு அயல்நாட்டுக்காரர் ஆவார்.

சான்றாதாரங்கள்
--------------

1. 1 2 3 4  "1937 இல் வெளியான படப்பட்டியல்". www.lakshmansruthi.com (தமிழ்) - 2007 இம் மூலத்தில் இருந்து 2017-10-27 அன்று. பரணிடப்பட்டது... பார்த்த நாள்: 2016-10-25.
2. ↑  "Encyclopedia of Indian Cinema".. பார்த்த நாள்: 29 அக்டோபர் 2016.

வெளி இணைப்புகள்
---------------

* இணையதள திரைப்பட தரவுத்தளத்தில் *அம்பிகாபதி*
ருபீடியம் அணுவினுடைய நீரூற்று.
**அணுவினுடைய நீரூற்று** (*Atomic fountain*) என்பது அணுவின் கூட்டத்தை புவியீர்ப்பு விசைக்கு எதிரே சீரொளியின் உதவியோடு அனுப்பும் செயலாகும. இவை காணக்கூடியதானால் தண்ணீரால் ஏற்படும் நீரூற்றைப் போன்ற தோற்றத்தைப் பெற்றிருக்கும். அணுக்கள் எடை மிகக்மிகக் குறைவாக இருந்தாலும், அணுக் கடிகாரங்களின் அதிர்வெண்ணை சரியாக அமைக்க உதவுகிறது.

ராம்சே குறுக்கீட்டு முறையால் (Ramsey interferometry) அணுக்களுக்கிடையே நடைபெறும் நிலைமாற்றத்தின் (transitions) அதிர்வெண்ணைக் அளவிடும் ஆய்வே அணுவினுடைய நீரூற்று உருவாக காரணமாக இருந்தது.

ராம்சே குறுக்கீட்டு முறையில் முதலில் அணுக் கூட்டங்கள் ஒரு ரேடியோ அலைகள் அதிர்வெண் கொண்ட மின் காந்தப் புலத்தில் படுமாறு செய்யப்படுகிறது. அதன்பின் மீண்டும் 'T *என்ற காலத்திற்கு மின் காந்தப் புலத்தில் படுமாறு செய்யப்பட்டு, அணுக்களுக்கிடையே ஏற்படும் நிலைமாற்றங்கள் கணக்கிடப்படுகின்றன.*

அணுக்களின் நிலைமாற்ற அதிர்வெண்ணும் (atomic transition frequency), ரேடியோ அலைகள் அதிர்வெண்ணும் சமமாக இருக்கும் போது, அணுக்கள் 100% நிலைமாற்றம் அடைகிறது. அவ்வாறு இல்லாத போது சில அணுக்கள் நிலைமாற்றம் அடைவதில்லை.

அணுக்களின் கூட்டங்களை மீண்டும் மீண்டும் அனுப்புவதன் மூலம், அவை செல்லும் புலமானது, அணுக்களின் நிலைமாற்ற அதிர்வெண்ணுடன்
பொருந்தும் வரை சரி செய்யப்படுகிறது.

அணுக்களின் கூட்டம் நிற்கும் காலத்தை *T* அதிகரிப்பதன் மூலம் ராம்சே குறுக்கீட்டு முறையின் துல்லியமும் அதிகரிக்கப்படுகிறது.

அணுவினுடைய நீரூற்று, சீரொளி குளிர்விப்பு (laser cooling) மூலம் அணுக்களின் கூட்டம் சில நொடிகள் அதிகமாக இருக்குமாறு செய்யப்படுகிறது.

இந்தக் காரணத்தால் NIST-F1 என்ற அணுக் கடிகாரம் சீசியம் நீரூற்று கடிகாரம், NIST-7 என்ற சீசியம் wikt:கற்றை கடிகாரத்தை விட மிகத் துல்லியமானது.

வரலாறு
------

1950 ஆம் ஆண்டு செரால்டு சக்காரியசு (Jerrold Zacharias) என்ற அணுக்கரு இயற்பியலாளர் அணுவினுடைய நீரூற்று பற்றி முதலில் எடுத்துக் கூறினார்.

சக்காரியசு சூடேற்றப்பட்ட அணுக் கற்றைகளை பயன்படுத்தி அணுவினுடைய நீரூற்றை உருவாக்க முயற்சித்தார். குறைந்த வேகமுள்ள அணுக்களை, சூடேற்றப்பட்ட அணுக் கற்றைகள் சிதறடித்தன. அதனால் சக்காரியசுவின் முயற்சி வெற்றியடையவில்லை.

மேற்கோள்கள்
-----------

1. 1 2   How the NIST-F1 Cesium Fountain Clock Works
2. 1 2 3 4 5  C. J. Foot (2005). *Atomic Physics*. பக். 212. .
3. ↑  யூடியூபில் z-jE7DXy1x0 "NIST Launches a New U.S. Time Standard: NIST-F2 Atomic Clock"
4. ↑  M. A. Kasevich (1989). "Atomic fountains and clocks". *Optics News* **15** (12): 31–32.
5. 1 2  S. Chu (1998). "The manipulation of neutral particles". *Rev. Mod. Phys.* **70**: 685–706. doi:10.1103/RevModPhys.70.685. Bibcode: 1998RvMP...70..685C. .

மேலும் பார்க்க
--------------

அணுக் கடிகாரம்

வெளியிணைப்புகள்
---------------

*
திசையிலாக் கோட்டுருவின் **அடுக்கெண் அணி** (*degree matrix*) என்பது அக்கோட்டுருவின் ஓவ்வொரு முனையின் அடுக்கெண் பற்றிய விவரங்களைத் தருகின்ற மூலைவிட்ட அணியாகும். அதாவது கோட்டுருவின் ஒவ்வொரு முனையுடனும் இணைக்கப்பட்டுள்ள விளிம்புகளின் எண்ணிக்கையைக் காட்டும் அணியாகும். அண்டை அணி மற்றும் அடுக்கெண் அணியின் வித்தியாசமாக பெறப்படும் அணி, இலாப்லாசிய அணியாகும்.

k-ஒழுங்கு கோட்டுருவின் அடுக்கெண் அணியியின் மூலைவிட்ட உறுப்புகள் அனைத்தும் {\displaystyle k} ஆக இருக்கும். கைகொடுத்தல் தேற்றப்படி, அடுக்கெண் அணியின் சுவடானது அக்கோட்டுருவின் விளிம்புகளினெண்ணிக்கையின் இருமடங்காக இருக்கும்.

வரையறை
------

தரப்பட்ட கோட்டுரு: {\displaystyle G=(V,E)} மற்றும் {\displaystyle |V|=n} எனில் அதன் அடுக்கெண் அணி {\displaystyle D} ஒரு {\displaystyle n\times n} மூலைவிட்ட அணியாகும். மேலும் அடுக்கெண் அணிக்கான வரையறை:

{\displaystyle D\_{i,j}:=\left\{{\begin{matrix}\deg(v\_{i})&{\mbox{if}}\ i=j\\0&{\mbox{otherwise}}\end{matrix}}\right.}
கோட்டுருவின் முனையின் அடுக்கெண் {\displaystyle \deg(v\_{i})} என்பது {\displaystyle v\_{i}} முனையுடன் இணைக்கப்படும் விளிம்புகளின் எண்ணிக்கையைக் குறிக்கும். கண்ணிகளால் கோட்டுருவின் ஒரு முனையின் அடுக்கெண் அதிகமாகும். திசை கோட்டுருக்களில், அடுக்கெண் என்பது ஒரு முனையில் வந்து சேரும் விளிம்புகளின் என்ணிக்கையையும் (உள்ளடுக்கெண்) முனையிலிருந்து புறப்பட்டுச் செல்லும் விளிம்புகளின் எண்ணிக்கை (வெளியடுக்கெண்) இரண்டையும் குறிக்கும்.

எடுத்துக்காட்டுகள்
------------------

கீழே தரப்பட்டுள்ள திசையிலாக் கோட்டுருவின் 6x6 அடுக்கெண் அணி:

| முனை பெயரிடப்பட்ட கோட்டுரு | அடுக்கெண் அணி |
| --- | --- |
|  | {\displaystyle {\begin{pmatrix}4&0&0&0&0&0\\0&3&0&0&0&0\\0&0&2&0&0&0\\0&0&0&3&0&0\\0&0&0&0&3&0\\0&0&0&0&0&1\\\end{pmatrix}}} |
|  | {\textstyle \left({\begin{array}{rrrrrr}2&0&0&0&0&0\\0&3&0&0&0&0\\0&0&2&0&0&0\\0&0&0&3&0&0\\0&0&0&0&3&0\\0&0&0&0&0&1\\\end{array}}\right)} |

திசையிலாக் கோட்டுருக்களில், ஒரே முனையில் துவங்கி முடியும் விளிம்புகள், அதாவது கண்ணிகளால் அம்முனைகளின் அடுக்கெண்களின் எண்ணிக்கை 2 கூடும்.

மேற்கோள்கள்
-----------

1. 1 2  Chung, Fan; Lu, Linyuan; Vu, Van (2003), "Spectra of random graphs with given expected degrees", *Proceedings of the National Academy of Sciences of the United States of America*, **100** (11): 6313–6318, Bibcode:2003PNAS..100.6313C, doi:10.1073/pnas.0937490100, MR 1982145, PMC 164443, PMID 12743375.
2. ↑  Mohar, Bojan (2004), "Graph Laplacians", in Beineke, Lowell W.; Wilson, Robin J. (eds.), *Topics in algebraic graph theory*, Encyclopedia of Mathematics and its Applications, vol. 102, Cambridge University Press, Cambridge, pp. 113–136, ISBN 0-521-80197-4, MR 2125091.
**தேவன் ஏகாம்பரம்** (Devan Ekambaram) (பிறப்பு 1975 திசம்பர் 25) ஒரு இந்திய அமெரிக்க திரைப்பட பின்னணி பாடகரும், நடிகரும், இசையமைப்பாளரும் ஆவார். தமிழ்ப் படங்களில் பின்னணி பாடகராக தனது வாழ்க்கையைத் தொடங்கிய இவர் பின்னர் தெலுங்கு, கன்னடம் போன்ற பல தென்னிந்திய மொழிகளிலும் 500க்கும் மேற்பட்ட படங்களுக்கு பாடியுள்ளார்.

கல்வி
-----

தேவன் தனது உயர்நிலைப் பள்ளி படிப்பை ஐக்கிய அமெரிக்காவின் நியூ செர்சியிலுள்ள *பிரீஹோல்ட் டவுன்ஷிப்* உயர்நிலைப் பள்ளியில் பயின்றார். இவர் தனது இரண்டாம் ஆண்டில் அர்பானா சாம்பேன்னுள்ள இலினொய் பல்கலைக்கழகத்தில் சேர்ந்து மின் பொறியியலில் பட்டம் பெற்றார்.

தொழில்
------

1999ஆம் ஆண்டில் அகாதமி விருது வென்ற இசையமைப்பாளர் ஏ.ஆர்.ரகுமானுடன் தனது முதல் பாடலைத் தொடங்கினார். பின்னர், யுகேந்திரனுடன் காதலர் தினம் படத்திற்காக "ஓ மரியா ஓ மரியா" என்ற தனது முதல் பாடலை பதிவு செய்தார். இந்த பாடல் அனைத்து பிரிவுகளிலும் வெற்றி பெற்றது. அதன்பிறகு பல தென்னக இசை இயக்குனர்களிடமிருந்து பல பாடல்களைப் பெற்றார். 

ஹாரிஸ் ஜயராஜ் இசையமைத்த மின்னலே (2001) திரைப்படத்திலிருந்து "ஒரே ஞாபகம்" என்ற பாடல் இவரது இரண்டாவது பெரிய வெற்றியாக வந்தது.அதன்பிறகு இளையராஜா, வித்தியாசாகர், தேவா, யுவன் சங்கர் ராஜா, கார்த்திக் ராஜா போன்ற பலரின் இசையமைப்பின் கீழ் தமிழ் மற்றும் தெலுங்கு படங்களில் பல பிரபலமான பாடல்களைப் பாடினார். ஏ.ஆர்.ரகுமான் இசையமைத்த விண்ணைத்தாண்டி வருவாயா படத்தில் இடம்பெற்ற "அன்பில் அவன்" பாடல் இரசிகர்கள் மனதில் இடம்பெற்றது. 

இவரது பெரும்பாலான பாடல்கள் இசை இயக்குனர் ஹாரிஸ் ஜெயராஜுடன் இருந்தது. மேலும் அவருக்காக இவர் பாடிய அனைத்து பாடல்களுக்கும் இரசிகர்களிடமிருந்து நல்ல வரவேற்பு கிடைத்துள்ளது.

சமீபத்தில் இவர் இயக்குனர் வெங்கட் பிரபுவுடன் பிரியாணி படத்திற்காக யுவன் சங்கர் ராஜா இசையமைப்பில் "நா நா நா" என்ற ஒரு பெப்பி பாடலைப் பாடியுள்ளார். *"நியூ ஜாக் ஸ்விங் மிக்ஸ்"* மற்றும் "*தி எக்ஸ்டெண்டட் மிக்ஸ்"* என்று அழைக்கப்படும் பாடலின் இரண்டு வெவ்வேறு மறு இசைக்கலவை பதிப்புகளும் ஒரு நல்ல வெற்றியைப் பெற்றன.

இவர் சமீபத்தில் என்னை அறிந்தால் திரைப்படத்தில் "என்னை அறிந்தால்" எனற பாடலை மீண்டும் ஹாரிஸ் ஜயராஜ் இசையில் பாடினார். இந்த பாடலை பாடலாசிரியர் தாமரை எழுதியுள்ளார்.

இசை இயக்கம்
-----------

2010 ஆம் ஆண்டு வெளிவந்த பலே பாண்டியா திரைப்படத்தில் இவர் இசை இயக்குநராக அறிமுகமானார். இந்த படத்தைத் தவிர, பல சிறிய தமிழ் இசைத் தொகுப்புகளுக்கு இவர் இசையமைத்து, பாடியுள்ளார்.

நடிப்பு
-------

இவர் ஒரு சில தமிழ் படங்களிலும் நடித்துள்ளார். அதில் முக்கியமானவை பார்த்திபன் கனவு (அறிமுக படம்), உன்னாலே உன்னாலே, ஜெயம் கொண்டான் போன்றவை. இதைத்தவிர திரைப்படங்களில் பல்வேறு முக்கிய கதாபாத்திரத்திற்கான பின்னணி குரரையும் இவர் அளித்துள்ளார். லிட்டில் ஜான் படத்தில் ஜான் மெக்கென்சிக்கும், தசாவதாரம் படத்தில் சுரேஷ் என்பவருக்கும், ஏழாம் அறிவு படத்தில் டோங் லீ என்ற சீன நடிகருக்கும் இவர் பின்னணி பேசியுள்ளார்.

மேற்கோள்கள்
-----------

1. ↑  "Devan Ekambaram". Facebook. .
2. ↑  "Bale Pandiya Music by Devan Ekambaram". Chennai365. 19 April 2010. .

வெளி இணைப்புகள்
---------------

* ஐ.எம்.டி.பி இணையத்தளத்தில் தேவன் ஏகாம்பரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |